### 5.      Ansøgning om godkendelse af skema C - Boligselskabet for Høng og Omegn, afd. 6, nu: Lejerbo Kalundborg Kommune - Centervej 12-34 i Høng

**Åbent**

Sagsnr.: 326-2009-11503       J.nr.: 03.02.12           Dokumentnr.:
326-2018-193776

**Sagstype**

Beslutning.

**Resume og sagens baggrund**

Kuben Management søger om godkendelse af skema C og
byggeregnskab samt optagelse af lån herunder garanti for endelig belåning -
vedrørende renovering og helhedsplan af afd. 6 i Boligselskabet for Høng og
Omegn, nu Lejerbo Kalundborg Kommune, afd. 1066-0. Anskaffelsessummen for de
støttede arbejder udgør 35.201.497 kr. De ustøttede arbejder udgør 5.877.900
kr. samt et tagprojekt på 2.676.945 kr., som blev besluttet efter skema Curt Nielsen

Kommunalbestyrelsen godkendte på sit møde den 29. januar 2014
skema B, herunder at ville give garanti for henholdsvis det støttede som det
ustøttede lån, men realkredit har efterfølgende ikke stillet krav om garanti
for det ustøttede lån.

Lovhjemmel: Almenboligloven og støttebekendtgørelsen

**Indstillinger**

Direktøren indstiller, at

1. skema C og
byggeregnskab med en anskaffelsessum på 35.201.497 kr. for de støttede arbejder
godkendes.

2. garantien for
det støttede lån på 35.201.000 kr. godkendes.

3. de ustøttede
arbejder vedrørende helhedsplanen på 5.877.900 kr. godkendes.

4. de ustøttede
arbejder vedrørende tagprojektet på 2.676.945 kr. godkendes.

5. at der optages
et ustøttet lån uden garanti på 6.355.000 kr.

**Behandling**

Økonomiudvalget, Kommunalbestyrelsen.

**Sagsfremstilling**

Afdelingen, som er etagebebyggelse og som før renoveringen
havde 72 familieboliger, er beliggende Centervej 12-34 i Høng og i forbindelse
med det store renoveringsarbejde er der nedlagt 4 boliger, således at
afdelingen nu består af 68 familieboliger.

Kuben management fremsendte 26. september 2017 et foreløbigt
byggeregnskab og skema C. Ansøgningen var "foreløbig", idet
Landsbyggefondens endelige godkendelse/fordeling af de støttede og ustøttede arbejder
endnu ikke var tilendebragt. I forlængelse heraf fremsendte Kuben 14. juni 2018
ansøgning om godkendelse af garanti for det støttede lån på 35.201.000 kr.,
idet Landsbyggefonden nu havde godkendt anskaffelsessummen. I samme mail
oplyste realkredit, at de ikke ville stille krav om garanti for det ustøttede
lån, som nu var opgjort til 6.355.000 kr.

*Tagprojekt:*

I forløbet af det igangværende renoveringsprojekt og efter
skema B blev det besluttet at indarbejde et tagprojekt med et forventet
anlægsbudget på 2.200.000 kr. Beslutningen blev truffet meget hurtigt af hensyn
til udnyttelsen af de allerede opstillede stilladser. Landsbyggefonden blev
orienteret, og tagprojektet er en ustøttet anlægsudgift. Det blev besluttet, at
tagprojektet skulle finansieres med 500.000 kr. fra egen trækningsret og et
foreløbigt rente- og afdragsfrit lån fra dispositionsfonden på 1.700.000 kr.,
således at projektet ikke skulle påvirke huslejen.

Tagprojektet har blandt andet været medvirkende til, at det
samlede projekt har trukket ud.

*Byggeregnskabet ved skema C, herefter:*

|  |  |  |  |  |
| --- | --- | --- | --- | --- |
| Helhedsplan: | Skema B  kr. |  | Skema C  kr. | Forskel / Stigning  kr. |
| Støttede arbejder | 32.653.425 |  | 35.201.497 | 2.548.072 |
| Ustøttede arbejder | 5.444.248 |  | 5.877.900 | 433.652 |
| I alt | 38.097.673 |  | 41.079.397 | 2.981.724 |
|  |  |  |  |  |
|  |  |  |  |  |
| *Herudover* tagprojekt: |  | Beslutning efter skema B  budget  kr. | Byggeregnskab  kr. | Forskel / Stigning  kr. |
| I alt |  | 2.200.000 | 2.676.945 | 476.945 |

*Finansiering herefter:*

|  |  |  |
| --- | --- | --- |
|  | kr. | kr. |
| STØTTEDE ARBEJDER: |  |  |
| Nuværende støttet lån efter skema B |  | 32.653.000 |
| Forhøjelse |  | 2.548.000 |
| I alt nyt støttet lån - med garanti |  | 35.201.000 |
|  |  |  |
| USTØTTEDE ARBEJDER: |  |  |
| Nuværende ustøttet lån efter skema B | 5.444.247 |  |
| Forhøjelse | 433.652 | 5.877.899 |
|  |  |  |
| Tagprojekt: |  |  |
| Egen trækningsret | 500.000 |  |
| Dispositionsfonden | 1.700.000 |  |
| Rest tagprojekt, lånefinansieres | 476.945 | 476.945 |
| I alt tagprojekt | 2.676.945 |  |
|  |  |  |
| I alt, nyt ustøttet lån - uden garanti |  | 6.354.844 |

Kubens notat af 6. august 2018 vedrørende overskridelserne
vedlægges sagen.

*Garanti:*

Kommunalbestyrelsen godkendte oprindeligt at ville give
garanti for såvel det støttede som det ustøttede lån. Realkredit stiller
imidlertid ikke krav om garanti for det endelige ustøttede lån på 6.355.000 kr.

Garantiprocenten for det endelige støttede lån er nedsat fra
77,53 % til 67,45 %. Herudover er der er re-garanti fra Landsbyggefonden.

*Boligafgiften:*

Kuben bekræfter i mail af 6.
august 2018, at hverken merudgifterne på de ustøttede arbejder på 433.652 kr.
eller ekstraudgifterne til tagprojektet 476.945 kr. udløser stigning i
boligafgiften, eftersom dispositionsfondens oprindeligt afsatte beløbsramme til
lokal ydelsesstøtte øges fra kr. 256.000 pr. år op til kr. 291.000 pr. år,
hvilket dækker forhøjelsen af låneydelsen til det ustøttede lån.

Herudover oplyser Kuben, at det
er normal praksis, at Landsbyggefonden øger støtten, når de godkender ekstraarbejderne.
Støtten fastsættes dog først endeligt af Landsbyggefonden efter, at skema C er
godkendt.

For så vidt angår tagprojektet
er Kuben ikke bekendt med, om dette har været forelagt på et afdelingsmøde.
Tagprojektet er dog fuldt ud finansieret uden lejeforhøjelse til følge, med
henholdsvis egen trækningsret 500.000 kr. og tilskud fra dispositionsfonden på
1.700.000 kr. samt ydelsesstøtten fra dispositionsfonden til betaling af
overskridelsen på det ustøttede lån (rente, afdrag og bidrag) jf. det ovenfor
anførte.

Der er ingen forbehold eller
kritiske bemærkninger i revisionserklæringen.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt boligselskabet ikke er i stand til at betale lånet.
Kommunegarantier, der ydes med hjemmel i almenboligloven, medregnes ikke i den
kommunale låneramme.

**Økonomiudvalgets møde den 22.
august 2018:**

Anbefales.

**Bilag**

|  |  |
| --- | --- |
| Kubens notat af 6. august 2018 vedrørende overskridelser | 326-2018-202269 |